Օգոստոս 17ի առաւօտեան ժամը 7ին հանդիպեցանք Աթէնքի օդակայանը եւ մեկնեցանք դէպի Լիզպոն: Հոն մեզի դիմաւորեցին ճամբարի պատասխանատու Կիւլպէնկեան հաստատութեան կողմէ տիկին Կարմիրեան եւ Լիբանանի խումբը: Անոնք առաջիններն էին, որոնց ծանօթացանք: Սկիզբէն ստեղծուած ընկերական մթնոլորտը զարգացաւ Պոլսոյ պատուիրակութիւնը սպասելու ատեն: Յետոյ բոլորս միասին մեկնեցանք դէպի բանակավայր, որ կը գտնուէր Լիզպոնէն մէկ ժամ հեռու: Հոն ծանօթացանք մնացեալ բանակողներուն: